पाकिस्तान भेजो के नारे लगाए; डीजी ​​​​​​​प्रशांत कुमार बोले-चेहरे पर नहीं लिखा होता कि वह पाकिस्तानी है
Pakistan Seema Haider Case Update; Follow UP Police Special Team Anti terror Squad (ATS) Investigation Reports, Latest News On Dainik Bhaskar  हालांकि, जासूसी एंगल की बात से वह साफ इंकार करती रही। 2 दिन में एटीएस ने उससे करीब 18 घंटे तक पूछताछ की।
पाकिस्तानी महिला सीमा गुलाम हैदर के नोएडा में घर के बाहर बुधवार दोपहर हंगामा हो गया। 3 प्रदर्शनकारी वहां पहुंचे। इनमें एक महिला और दो पुरुष थे। उनके हाथ में सीमा को वापस पाकिस्तान भेजने की तख्तियां थीं। 'सीमा को पाकिस्तान भेजो' के नारे लगाने शुरू कर दिए। हालांकि, आसपास के लोगों ने विरोध किया तो वे लोग वहां से चले गए।
सीमा-सचिन घर पर है या बाहर? यह क्लियर नहीं है। सुबह से घर के दरवाजे बंद हैं। बाहर पुलिसकर्मी लगे हुए हैं। उधर, सीमा के मामले में इंटेलिजेंस ब्यूरो (IB) ने भी जांच तेज कर दी। IB की एक टीम काठमांडू पहुंच गई है। सूत्रों के मुताबिक, नेपाल के होटल और ट्रैवल एजेंसी का रिकॉर्ड खंगालेगी।
वहीं, स्पेशल डीजी लॉ एंड ऑर्डर प्रशांत कुमार ने कहा कि सीमा हैदर और सचिन से पूछताछ हो रही है। ATS और एजेंसी अपना काम कर रही हैं। दो देशों के बीच की बात है। सीमा हैदर को डिपोर्ट करेंगे या नहीं, ये एजेंसी देखेगी। उन्होंने कहा कि सीमा का यूपी आना सुरक्षा में चूक नहीं है। किसी के चेहरे पर नहीं लिखा कि वह पाकिस्तानी है।
सीमा हैदर के पास से एक अधूरे नाम-पते वाला पासपोर्ट और आईडी कार्ड भी बरामद किया गया है। उधर, सीमा हैदर से ATS की दो दिन की पूछताछ के बाद एडीजी नवीन अरोड़ा को लखनऊ मुख्यालय बुलाया गया है। यहां वह शीर्ष अधिकारियों को पूछताछ से संबंधित जानकारी उपलब्ध कराएंगे। सूत्रों के मुताबिक, पूछताछ में यह भी पता चला है कि सीमा हैदर ने जनवरी में ही पाकिस्तान आने की तैयारी शुरू कर दी थी।
भारतीय बोलचाल से लेकर पहनावे और एजेंट के जरिए कैसे नेपाल के रास्ते पहुंचा जा सकता है। इसकी पूरी रेकी की गई थी। सूत्रों के मुताबिक, नेपाल के हैंडलर ने इसका पूरा मेकओवर भी किया था। बॉर्डर पर अगर कोई रोके तो क्या करना चाहिए। इस बारे में भी ट्रेंड किया गया था।
सीमा हैदर मामले में पहली बार स्पेशल डीजी लॉ एंड ऑर्डर का भी पहली बार बयान सामने आया है। उन्होंने कहा कि सीमा और सचिन से पूछताछ हो रही है। सीमा को डिपोर्ट करेंगे या नहीं ये एजेंसी देखेगी। सीमा का यूपी आना सुरक्षा में चूक नहीं है। किसी के चेहरे पर नहीं लिखा कि वो पाकिस्तानी है।
सीमा ने कबूला-भाई और चाचा पाकिस्तानी आर्मी में
मंगलवार को ATS ने पूछताछ में सीमा ने कबूल कर लिया है कि उसका भाई और चाचा पाकिस्तानी आर्मी में हैं। हालांकि, जासूसी एंगल की बात से वह साफ इनकार करती रही। 2 दिन में ATS ने उससे करीब 18 घंटे तक पूछताछ की। वह बार-बार यह कहती रही कि वह सचिन से प्यार करती है। शारजहा-दुबई से सीमा का क्या लिंक है? इस सवाल पर उसने कोई जवाब नहीं दिया। ATS सूत्रों ने यह जानकारी दी।
सोमवार को ATS ने सीमा से 8 घंटे तक पूछताछ की। देर रात वापस घर छोड़ दिया। इसके बाद मंगलवार सुबह फिर सीमा, सचिन और नेत्रपाल को ATS पूछताछ के लिए ले गई। सेफ हाउस में तीनों से पूछताछ की गई। करीब 11 घंटे की पूछताछ के बाद उनको वापस घर जाने दिया। ग्रेटर नोएडा में सीमा के घर के बाहर सुरक्षा बढ़ा दी है। उससे किसी को मिलने नहीं दिया जा रहा है।
फिलहाल, जासूसी एंगल पर अब तक कोई ठोस सबूत ATS के हाथ नहीं लगे हैं। दरअसल, सीमा मामला सुर्खियो में आने के बाद मुंबई पुलिस को सीमा को पाकिस्तान भेजने और 26/11 जैसे हमले की धमकी मिली थी। इस कारण भी सुरक्षा एजेंसियां इस मामले में कोई रिस्क लेने के मूड में नहीं है।
ATS के 6 सवाल और सीमा, सचिन और नेत्रपाल के जवाब...
सवाल: सीमा नाम के सोशल मीडिया अकाउंट, फौजियों को फ्रेंड रिक्वेस्ट भेजने, फॉलोवर्स, फेसबुक पेज, यू-ट्यूब वीडियो और दिल्ली-NCR कनेक्शन के बारे में पूछताछ की।
जवाब: सीमा ने ज्यादातर अकाउंट को फर्जी बताया। उसने कहा कि किस-किस को रिक्वेस्ट भेजी है इस बारे में ज्यादा याद नहीं है।
सवाल: भाई और चाचा के पाकिस्तानी आर्मी के कनेक्शन और सीमा की पुरानी लाइफ के बारे में पूछा।
जवाब: भाई आर्मी में रह चुका है। चाचा अभी भी सूबेदार है। लेकिन उसका आर्मी से कोई कनेक्शन नहीं है।
सवाल: शारजाह और दुबई से क्या लिंक है।
जवाब: सीमा ने इस सवाल का जवाब नहीं दिया। उसने कहा कि वह कुछ नहीं जानती है।
सवाल: नेत्रपाल यानी सचिन से पिता से पूछा कि तुम घर पर भी सीमा से मिल सकते थे, लेकिन तुमने सीमा से पहली मुलाकात जंगल में क्यों की। FIR में सीमा ने जंगल में मिलने का बयान दिया है।
जवाब: नेत्रपाल इस पर कोई ठोस जवाब नहीं दे पाया।
सवाल: बुलंदशहर में जाकर कोर्ट मैरिज का प्लान क्यों बनाया? यह किसका प्लान था। नोएडा या यहां के मंदिरों में शादी हो सकती थी। कहीं सीमा नागरिकता लेने के इरादे से तो ऐसा नहीं किया।
जवाब: इस सवाल का भी दोनों सटीक जवाब नहीं दे पाए।
सवाल: 8 मई को 70 हजार रुपए में पाकिस्तानी फोन खरीदा। अपना पुराना फोन तोड़ दिया। इसकी वजह क्या थी। उसका सिम भी तोड़ दिया। प्यार में आए थे तो साक्ष्य क्यों मिटाए।
जवाब: फोन इसलिए तोड़ दिया क्योंकि बच्चों को सिम चलाने के लिए नहीं दे सकती थी। ID कार्ड एक मेरा पति का है। एक एक्स का है। मेरा एक ही ID कार्ड था। हर कोई एज कम से कम तीन से चार साल कम लिखवाता है, ये पाकिस्तान में आम है।'' (जैसा ATS सूत्रों ने बताया)
ज्यादातर टाइम रोती रही, कई बयानों से पलटी
सीमा पूछताछ के दौरान लगातार रोती रही। वह अपने कई बयानों से पलट गई। कई सवालों पर गुमराह भी करती रही। वहीं, फोरेंसिक लैब भेजे गए मोबाइल से डाटा रिकवर किया जा चुका है। इसमें तीन वीडियो मिले हैं। दो पाकिस्तान में बनाए गए हैं। जबकि एक नेपाल में बनाया गया है। ATS के अफसर सीमा का पॉलीग्राफ टेस्ट कराने पर विचार कर रहे हैं। आज भी उससे पूछताछ हो सकती है।
सीमा के जवाबों का कराया जा रहा क्रॉस वेरिफिकेशन
सीमा ने एटीएस को जो भी बताया, उसका क्रॉस वेरिफिकेशन कराया गया है। वहीं, सचिन से भी पूछताछ की गई। इसमें सबसे महत्वपूर्ण पाकिस्तानी एजेंट और नेपाली ट्रैवल एजेंट के बारे में जानकारी ली गई है। जिसकी मदद से सीमा पाकिस्तान से भारत पहुंची है। ये भी पूछा कि क्या और लोग भी एजेंट के जरिए भारत भेजे गए हैं।
लखनऊ भेजी गई है रिपोर्ट
इसके अलावा सीमा के इंस्टाग्राम पर दो, फेसबुक पर तीन पेज हैं। सभी में 2000 से भी ज्यादा फालोवर्स है। सीमा ने इन पेज में अपने वीडियो शेयर किए हैं। जो इसने सचिन के साथ बनाए थे। सीमा आज भी पशुपति नाथ में शादी का कोई एविडेंस नहीं दे पाई है। फिलहाल पूछताछ की एक रिपोर्ट तैयार कर लखनऊ भेजी गई है।
चार दिन पहले सीमा हैदर ने यू-ट्यूब पर वीडियो शेयर कर दिए थे जवाब
इस वीडियो में सीमा कह रही है, ''मैं कोई जासूस नहीं हूं। यही मेरी सच्चाई है। एक दिन ये सच्चाई सबके सामने आएगी। क्योंकि न्यूज वाले अलग-अलग सवाल कर रहे हैं। मैं अंग्रेजी बोल लेती हूं। थोड़ी-थोड़ी लाइन बोलती हूं। रही बात कंप्यूटर की तो मैंने अपनी जिंदगी में कंप्यूटर और लैपटॉप देखा तक नहीं है। फोन चला लेती हूं। सचिन की वजह से हिंदी बोल लेती हूं। इस्लाम, नमाज और पैगम्बर के बारे में सब पता है लेकिन, मैं कहती नहीं हूं। क्योंकि मै हिंदू धर्म में आ गई हूं।''
सीमा ने इस दौरान कहा, ''कुछ मुस्लिम लोग मेरा वीडियो बना रहे हैं। मुझे गलत कह रहे हैं। उनका गुस्सा भी बनता है, क्योंकि उन्होंने मेरे बारे में इतनी नफरत दिखाई। मैं पाकिस्तान की बेटी रही हूं। मेरे बारे में इतना गलत मत बोलो।''
ATS आगे क्या एक्शन ले सकती है, इसे भी समझें...
मीडिया से बचाने के लिए किया नाटक
मीडिया से बचाने के लिए पूछताछ के बाद ATS ने पहले सीमा की कद काठी की एक महिला को लेडी कॉन्स्टेबल के साथ बाहर निकाला और गाड़ी में बैठाकर रवाना कर दिया। इसके बाद भी मीडिया वहां खड़ा रहा। थोड़ी देर बाद मीडिया से बचते बचाते सीमा, सचिन और बच्चे और पिता नेत्रपाल को रबूपुरा स्थित घर भेज दिया गया।
IB की एक टीम काठमांडू पहुंची 
सीमा गुलाम हैदर मामले में IB भी जांच में जुट गई है। IB की एक टीम काठमांडू पहुंची है। सीमा का दावा है कि काठमांडू के पशुपति मंदिर में सचिन के साथ उसने शादी की थी। नेपाल के होटल और ट्रैवल एजेंसी का रिकॉर्ड IB खंगालेगी। 10 मार्च 2023 को पहली बार सचिन और सीमा नेपाल में मिले थे। सीमा के दिए गए बयानों के आधार पर जांच तेज हो गई। सीमा और उसके पहले पति गुलाम की शादी 2014 में हुई। 2019 में गुलाम हैदर सीमा और चार बच्चों को कराची में छोड़ दुबई नौकरी करने गया।
वहीं, अलीगढ़ के सपा से पूर्व विधायक जमीरउल्लाह ने कहा कि सीमा हैदर देश के लिए खतरा है। सरकार को सीमा का नार्को और उसके बच्चों का DNA टेस्ट कराना चाहिए।
अब 10 पॉइंट्स में पढ़िए सीमा हैदर पर यूपी ATS ने क्या कहा?
 यह भी पढ़ें-
सीमा हैदर ATS के सेफ हाउस में शिफ्ट:फौजियों को भी भेजी थी फ्रेंड रिक्वेस्ट
पाकिस्तानी नागरिक सीमा हैदर को ATS ने नोएडा में सेफ हाउस में शिफ्ट कर दिया है। सीमा के साथ उसका एक बेटा और प्रेमी सचिन भी है। सीमा जासूस है या प्रेमिका? 15 दिन बाद भी इस सवाल का जवाब नहीं मिल पा रहा है। सोमवार को यूपी एटीएस ने सीमा से 8 घंटे तक पूछताछ की। उसके चाचा और भाई के पाकिस्तानी आर्मी में होने पर सवाल किए। इसके बाद देर रात सीमा को वापस घर छोड़ दिया गया। पूरी खबर यहां पढ़ें